Държавен вестник, бр. 51, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  51
се събират в системата на Министерството 
на вътрешните работи по Закона за държав­
ните такси;
2. копие на редовен документ за задгра­
нично пътуване със страниците на снимката, 
личните данни, виза по чл. 15, ал. 1 ЗЧРБ, 
когато такава се изисква, и печата за по­
следното му влизане в страната; за сверяване 
автентичността на копието се представя и 
оригиналът на документа за задгранично 
пътуване;
3. доказателства за осигурено жилище;
4. доказателства за достатъчни средства 
за издръжка, без да се прибягва до систе­
мата за социално подпомагане, в размер, не 
по-малък от минималната месечна работна 
заплата или минималната пенсия за страната;
5. свидетелство за съдимост, издадено от 
държавата, чийто гражданин е чужденецът, 
или от държавата на обичайното му пре­
биваване – при първоначално подаване на 
заявлението.
(2) Заявлението по ал. 1 се подава не 
по-късно от три месеца преди изтичане 
на разрешения срок на пребиваване на 
чужденеца на територията на Република 
България. Заявлението се разглежда и ре­
шава в срок до три месеца. При правна и 
фактическа сложност и необходимост от 
представяне на допълнителни документи 
този срок може да бъде удължен с два 
месеца, за което чужденецът се уведомява 
писмено, като му се указва, че трябва да 
представи необходимите документи и ин­
формация в едномесечен срок. В случай че 
допълнителните документи и информация 
не бъдат представени в указания срок, про­
изводството се прекратява и заявлението 
не подлежи на повторно преразглеждане.
(3) Заявлението по ал. 1 се подава не 
по-късно от два месеца преди изтичане на 
разрешения срок по издадена виза по чл. 15, 
ал. 1 ЗЧРБ, когато чужденецът кандидатства 
за първи път за предоставяне право на пре­
биваване на територията на Република Бъл­
гария. Заявлението се разглежда и решава в 
срок до три месеца. При правна и фактическа 
сложност и необходимост от представяне на 
допълнителни документи този срок може да 
бъде удължен с два месеца, за което чуж­
денецът се уведомява, като му се указва, че 
трябва да представи необходимите документи 
и информация в едномесечен срок. В случай 
че допълнителните документи и информа­
ция не бъдат представени в указания срок, 
производството се прекратява и заявлението 
не подлежи на повторно преразглеждане.
(4) За взетото решение чужденецът се 
уведомява писмено по реда на АПК.
Чл. 35. (1) За получаване право на посто­
янно пребиваване на основание чл. 25, ал. 1, 
т. 1 ЗЧРБ чужденецът прилага документите 
по чл. 34, ал. 1 и удостоверение за раждане.
(2) В случаите, когато е невъзможно 
представянето на удостоверение за раждане, 
се прилага удостоверение от Държавната 
агенция за българите в чужбина.
Чл. 36. (1) За получаване право на посто­
янно пребиваване на основание чл. 25, ал. 1, 
т. 2 ЗЧРБ чужденецът прилага документите 
по чл. 34, ал. 1 и:
1. удостоверение за сключен граждански 
брак;
2. удостоверение от службите за адми­
нистративен контрол на чужденците за раз­
решено постоянно пребиваване на съпруг/
съпруга.
(2) Към заявлението службите за админи­
стративен контрол на чужденците прилагат 
служебно удостоверение за непрекъснатост 
на пребиваването на чужденеца в страната 
през последните пет години.
Чл. 37. За получаване право на постоянно 
пребиваване на основание чл. 25, ал. 1, т. 3 
ЗЧРБ чужденецът прилага документите по 
чл. 34, ал. 1 и:
1. удостоверение за раждане;
2. удостоверение от службите за адми­
нистративен контрол на чужденците за 
разрешено постоянно пребиваване на един 
от двамата родители.
Чл. 38. За получаване право на постоянно 
пребиваване на основание чл. 25, ал. 1, т. 4 
ЗЧРБ чужденецът прилага документите по 
чл. 34, ал. 1, удостоверение за раждане на 
низходящия български гражданин и деклара­
ция за издръжка. В случаите, когато низхо­
дящият български гражданин е пълнолетен, 
се прилагат и документи, удостоверяващи 
обстоятелствата по чл. 144 от Семейния 
кодекс.
Чл. 39. (1) За получаване право на по­
стоянно пребиваване на основание чл. 25, 
ал. 1, т. 6, 7 и 8 ЗЧРБ чужденецът прилага 
документите по чл. 34, ал. 1 и:
1. в случаите по чл. 25, ал. 1, т. 6, буква 
„а“ ЗЧРБ – депозитарна разписка за всяко 
вложение или справка за притежавани ценни 
книжа (портфейл) за всички вложения, изда­
дени от „Централен депозитар“ – АД, София;
2. в случаите по чл. 25, ал. 1, т. 6, буква 
„б“ ЗЧРБ – удостоверение, издадено от съот­
ветната банка – поддепозитар, за придобити 
от чуждестранното лице държавни ценни 
книжа и от банка – попечител, за придобити 
общински облигации;
3. удостоверение от Агенцията по прива­
тизация и следприватизационен контрол или 
от съответната общинска администрация за 
наличие на обстоятелства по чл. 25, ал. 1, 
т. 6, букви „в“ и „г“ ЗЧРБ или удостовере­